
URAD ZA SPODBUJANJE ZELENEGA PREHODA SISTEMSKI SEKTOR


Langusova ulica 4, 1000 Ljubljana	T: 01 478 82 00
E: gp.mope@gov.si www.mope.gov.si
NAVODILA ZA PRIJAVITELJE –
PRIPRAVA VLOG ZA NEPOSREDNO POTRDITEV OPERACIJE (NPO)

v okviru Programa evropske kohezijske politike v obdobju 2021–2027 v Sloveniji (PEKP 2021–2027)
Posredniško telo: Ministrstvo za okolje, podnebje in energijo (PT MOPE)
Cilj politike: Bolj zelena, nizkoogljična Evropa, ki je odporna in prehaja na gospodarstvo z ničelnim ogljičnim odtisom s spodbujanjem čistega in pravičnega energetskega prehoda, zelenih in modrih naložb, krožnega gospodarstva, blaženja podnebnih sprememb in prilagajanja nanje ter preprečevanja in obvladovanja tveganj ter trajnostne mestne mobilnosti
Prednostna naloga: Prednostna naloga 4: Trajnostna mobilnost
Specifični cilj: RSO 2.8 Spodbujanje trajnostne večmodalne mestne mobilnosti v okviru prehoda na gospodarstvo z ničelno stopnjo neto emisij ogljika
Sklad: Evropski sklad za regionalni razvoj (ESRR)


1.  OBVEZNI ELEMENTI VLOGE NPO:


Vloga s prilogami se predloži v elektronski obliki, obvezni elementi vloge so:
· spremni dopis prijavitelja z navedbo informacij o ukrepu (informacije v zgornjem okvirčku), nazivom programa/projekta in navedbo priložene dokumentacije – dopis mora biti fizično podpisan in žigosan oziroma elektronsko podpisan z digitalnim potrdilom s strani odgovorne osebe prijavitelja (v .pdf formatu);
· izpolnjen obrazec Vloga za odločitev o podpori NIO (obrazec obvezen za potrebe vnosa v IS e-
MA2 in se priloži v odprtem .doc ali .docx formatu – podpis obrazca ni potreben);
· potrjena investicijska dokumentacija za vse predpisane ravni v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) (v nadaljnjem besedilu: UEM), ki vključuje analizo stroškov in koristi1 z izračunom finančne vrzeli2 ter uporabo ustrezne metode izračuna za operacije, ki ustvarjajo neto prihodek3(v .doc ali .docx in .pdf formatu s podpisi) – investicijska

[bookmark: _bookmark0]1 Skladno z navodili OU se ne glede na vir sofinanciranja v obdobju 2021–2027 kot splošna diskontna stopnja uporablja 4 % (tako pri finančni kot pri ekonomski analizi). V kolikor je v investicijski dokumentaciji uporabljena 3 ali 5-odstotna splošna diskontna stopnja, se ta dopolni s prilogo, v kateri se izdelajo primerjalni izračuni v okviru analize občutljivosti, ki prikažejo vpliv uporabe drugačne diskontne stopnje na glavne finančne in ekonomske parametre.
[bookmark: _bookmark1]2 Pri tem se smiselno uporabljajo Smernice EK »Guide to Cost-Benefit Analysis of Investment Projects Economic appraisal tool for Cohesion Policy 2014-2020, December 2014« ter »Economic Appraisal Vademecum 2021-2027 - General Principles and Sector Applications«
[bookmark: _bookmark2]3 Potencialni neto prihodek operacije se določi vnaprej na podlagi ene od naslednjih metod:

1

dokumentacija mora vsebovati ločen prikaz upravičenih in neupravičenih stroškov projekta skladno z omejitvami priznanih upravičenih stroškov iz Vsebinskih izhodišč CTN za SC RSO 2.8;
· sklepi o potrditvi investicijske dokumentacije (za vse ravni izdelane investicijske dokumentacije
– skenogrami v .pdf formatu);
· spletna povezava do sprejete OCPS (ali dokument v .pdf formatu);
· potrebna projektna dokumentacija v skladu z zakonodajo (v .pdf in .dwg formatu) – projektantski popis mora vsebovati ločen prikaz upravičenih in neupravičenih stroškov projekta skladno z omejitvami priznanih upravičenih stroškov iz Vsebinskih izhodišč CTN za SC RSO 2.8;
· vsa pridobljena dovoljenja in soglasja/mnenja (morebitno GD, OVS, OVD, KVS, VVS, ostala soglasja/mnenja nosilcev urejanja prostora oziroma izjava projektanta, da soglasje/mnenje ni potrebno ipd.) ter izjava projektanta s seznamom soglasij/mnenj, ki so v skladu z zakonodajo obvezna in pridobljena – v kolikor katero izmed soglasij/mnenj v času oddaje vloge za NPO še ni pridobljeno, je potrebno predložiti terminski načrt pridobitve manjkajočih soglasij/mnenj, ki morajo biti pridobljena najkasneje do podpisa pogodbe o sofinanciranju operacije;
· Priloga 1 – Izjava o vplivu projekta na stanje voda4 – razen v primerih, za katere v skladu z
navodili OU zadostuje predložitev izjave upravičenca (Priloga 1a):
· za projekte, za katere je pridobljeno vodno soglasje/mnenje in (kjer relevantno) vodno dovoljenje/okoljevarstveno dovoljenje, se izjava upravičenca predloži na Obrazcu 1,
· za projekte, za katere je pridobljeno obvestilo DRSV, da ni vpliva na stanje voda, se
izjava upravičenca predloži na Obrazcu 2;
· Priloga 2 – Izjava organa, pristojnega za spremljanje območij Natura 20005 – razen v primerih, za katere v skladu z navodili OU pridobitev izjave ni potrebna, in sicer:
· za posege z izdanim pravnomočnim gradbenim dovoljenjem, kadar to dovoljenje vključuje izvedeno presojo sprejemljivosti vplivov na varovana območja oziroma
· za posege, ki niso navedeni v Pravilniku o presoji sprejemljivosti vplivov izvedbe planov in posegov v naravo na varovana območja (Uradni list RS, št. 130/04, 53/06, 38/10 in 3/11);
· dokument o zagotovljenih sredstvih za izvedbo operacije – izsek iz NRP ali izjava o uskladitvi NRP do prvega zahtevka za izplačilo, v obeh primerih fizično podpisano in žigosano oziroma elektronsko podpisano z digitalnim potrdilom s strani odgovorne osebe prijavitelja;
· fizično parafiran oziroma elektronsko podpisan z digitalnim potrdilom s strani odgovorne osebe prijavitelja vzorec pogodbe o sofinanciranju operacije, na podlagi katerega se smatra, da je prijavitelj seznanjen z vsemi zahtevami in obveznostmi, ki izhajajo iz predmetne pogodbe;

a) uporaba pavšalne stopnje neto prihodka za sektor ali podsektor, ki se uporablja za operacijo v skladu s Prilogo V, Uredbe
1303/2013/EU;
Kadar se uporablja metoda iz točke (a), se šteje, da se ves neto prihodek, ustvarjen med izvajanjem operacije in po njeni izvedbi, upošteva z uporabo pavšalne stopnje in se zato naknadno ne odšteje od upravičenih izdatkov operacije.
b) izračun diskontirane vrednosti neto prihodkov operacije, pri čemer se v skladu s Smernicami EK za izdelavo analizo stroškov in koristi (glej sklicno opombo št. 2) upošteva referenčno obdobje, ustrezno za sektor ali podsektor, ki se nanaša na operacijo. Kadar se uporablja metoda iz točke b), se neto prihodek, ustvarjen med izvajanjem operacije in ki izvira iz virov prihodkov, ki niso upoštevani pri določitvi potencialnega neto prihodka operacije, najpozneje pri končnem zahtevku za izplačilo, ki ga predloži upravičenec, odšteje od upravičenih izdatkov operacije.
[bookmark: _bookmark3]4 Več informacij je na voljo na tej povezavi: https://www.gov.si/zbirke/storitve/pridobitev-izjave-o-vplivu-projekta-na-stanje-voda/
[bookmark: _bookmark4]5 Več informacij je na voljo na tej povezavi: https://www.gov.si/zbirke/storitve/izdaja-potrdil/

· seznam predmetnih zemljišč s parcelnimi št. in navedbo lastništva oz. ureditve služnosti ter pripadajoča dokazila za zemljišča, za katera še ni vpisanih lastninskih ali stvarnih pravic v ZK (kopije overjenih kupoprodajnih pogodb, v kolikor je del operacije tudi nakup zemljišč, kopije overjenih pogodb o ustanovitvi služnosti…);
· izjava Finančne uprave RS o povračljivosti DDV (v kolikor se DDV uveljavlja kot upravičen strošek, saj odbitni DDV ne more biti upravičen strošek);
· izjava prijavitelja o seznanitvi in pridobitvi privolitev za obdelavo osebnih podatkov (izpolnjen obrazec Izjava GDPR, fizično podpisan in žigosan oziroma elektronsko podpisan z digitalnim potrdilom s strani odgovorne osebe prijavitelja);
· mnenje Ministrstva za finance glede prisotnosti elementov državne pomoči (v kolikor prijavitelj z mnenjem že razpolaga, sicer mnenje pridobi PT MOPE po prejemu vloge za NPO6);
· dokazila o izvedeni presoji vplivov na okolje (PVO) za projekte, zajete v Prilogi I k direktivi o PVO oziroma o izvedenem predhodnem postopku za projekte, zajete v Prilogi II k direktivi o PVO (npr. sklep ARSO), oboje v skladu z Uredbo o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22 – ZVO-2), oziroma v kolikor PVO in predhodni postopek nista izvedena, izjava projektanta, zakaj se upošteva, da projekt nima večjih vplivov na okolje, ob upoštevanju ustreznih meril za izbor, navedenih v Prilogi III k direktivi o PVO;
· utemeljitev skladnosti s horizontalnimi načeli iz 9. člena Uredbe 2021/2060/EU, kar vključuje
najmanj:
· utemeljitev, na kakšen način operacija upošteva pravice, svoboščine in načela, kot izhajajo iz Listine EU o temeljnih pravicah oziroma kot izhajajo iz Konvencije o pravicah invalidov (glej Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES in Smernice za uporabo načel Listine EU o temeljnih pravicah in Konvencije ZN o pravicah invalidov v okviru kohezijske politike) – lahko predstavljena v okviru investicijske dokumentacije ali kot ločen dokument in
· ocena skladnosti z »načelom, da se ne škoduje bistveno« (angl. Do-No-Significant-Harm, načelo DNSH) po poenostavljenem pristopu (glej Smernice organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji) – lahko predstavljena v okviru investicijske dokumentacije, vedno pa tudi kot ločen dokument na predpisanem obrazcu za oceno skladnosti z načelom DNSH;
· ocena krepitve podnebne odpornosti programa/projekta z vidika blaženja podnebnih sprememb in prilagajanja na podnebne spremembe (glej Smernice organa upravljanja za krepitev podnebne odpornosti infrastrukture v obdobju 2021–2027) – lahko predstavljena v okviru investicijske dokumentacije, vedno pa tudi kot ločen dokument na predpisanem obrazcu, ki vključuje Izjavo o krepitvi podnebne odpornosti.
2.  MERILA ZA OCENJEVANJE:




[bookmark: _bookmark5]6 V kolikor je predmet projekta polnilna oz. oskrbovalna infrastruktura, ki je izven časa izvajanja GJS tudi javno dostopna (na voljo ostalim uporabnikom) ALI nakup brezemisijskega vozila, ki je izven časa izvajanja GJS na voljo ostalim uporabnikom, je prijavitelj dolžan pridobiti ločeno mnenje Ministrstva za finance o prisotnosti elementov državne pomoči. Prav tako je prijavitelj dolžan v sklopu investicijske dokumentacije predložiti izdelano analizo stroškov in koristi in izračun finančne vrzeli, ki upošteva vse potencialne prihodke iz naslova zagotavljanja storitve polnjenja oziroma obračuna uporabe vozila za ostale uporabnike. Upravičeni stroški in višina podpore se določijo v skladu z omejitvami, ki izhajajo iz pravil o državni pomoči.

Na podlagi Meril za izbor operacij v okviru PEKP 2021–2027 (verzija 1.2, februar 2024) se na ravni posamezne vloge za neposredno potrditev operacije zagotovi zastopanost ustreznih posameznih meril za ocenjevanje:
· prispevek k spremembi potovalnih navad v povezavi z dnevno mobilnostjo (npr. z znižanjem deleža potovanj in/ali opravljenih potniških kilometrov z osebnimi motornimi vozili);
· prispevek k doseganju ciljev NEPN;
· podpiranje uvedbe in uporabe novih tehnologij v urbanih prometnih sistemih (zlasti za spodbujanje brezemisijske mobilnosti za okolju prijazen mestni promet ter za vzpostavitev sistemov optimizacije prometa v mestih in podporo večmodalnim potem s trajnostnimi oblikami mobilnosti);
· prispevek k družbeni spremembi ter k dvigu družbene ozaveščenosti (npr. s povečanjem števila uporabnikov javnega potniškega prometa oz. uporabnikov namenske kolesarske infrastrukture);
· prispevek k ustvarjanju trajnostnega prometnega sistema (npr. z rabo javnega potniškega
prometa, aktivnimi oblikami mobilnosti in brezemisijsko mobilnostjo);
· prispevek k doseganju ciljev prednostnih področij S5 pri ukrepih spodbujanja uporabe
alternativnih goriv v mestih;
· prispevek k zagotavljanju trajnostnega urbanega razvoja skladno s sprejetimi trajnostnimi urbanimi strategijami.
3.  ODDAJA VLOGE ZA NPO:
Vloga in vsa pripadajoča dokumentacija se posreduje izključno po elektronski pošti na dva naslova: ctn.mope@gov.si in gp.mope@gov.si.
Pod zadevo elektronskega sporočila se navede besedilo kot v spodnjem primeru:
Za: ctn.mope@gov.si, gp.mope@gov.si
Zadeva: CTN RSO 2.8: Vloga za NPO »Naziv projekta«



Kjer relevantno, morajo biti obrazci in druga relevantna dokumentacija elektronsko ali lastnoročno podpisani in skenirani, pri čemer mora prijavitelj poslati tudi odprte (nepodpisane) verzije obrazcev, ki omogočajo strojno branje. Če vloga s pripadajočimi prilogami presega 10 MB, se dokumentacija pošlje s pomočjo Spletnega odložišča velikih datotek (dostopno na tej povezavi: SOVD).

V primeru formalne nepopolnosti ali vsebinske pomanjkljivosti vloge bo prijavitelj pozvan k dopolnitvi oziroma uskladitvi vloge. Na organ upravljanja se vloga PT za pridobitev odločitev o podpori odda šele, ko je vloga prijavitelja popolna, vsebinsko ustrezna in skladna z navodili organa upravljanja in PT MOPE.

Vprašanja v zvezi z izpolnjevanjem obrazcev ali postopkom oddaje vloge lahko naslovite na ctn.mope@gov.si ter gp.mope@gov.si oziroma se obrnete na kontaktno osebo na Uradu za spodbujanje zelenega prehoda.

Ministrstvo za okolje, podnebje in energijo

Priloge:
· Obrazec Vloga za odločitev o podpori NIO

· Priloga 1 – Izjava o vplivu projekta na stanje voda (v kolikor relevantno)
· Priloga 1a – Izjava upravičenca o vplivu na stanje voda: Obrazec 1 ali Obrazec 2 (v kolikor relevantno)
· Priloga 2 – Izjava organa, pristojnega za spremljanje območij Natura 2000 (v kolikor relevantno)
· Izjava o uskladitvi NRP (v kolikor relevantno)
· Izjava GDPR
· Obrazec Ocena skladnosti z »načelom, da se ne škoduje bistveno« (DNSH)
· Obrazec Ocena krepitve podnebne odpornosti projekta (Climate Proofing)
· Vzorec Pogodbe o sofinanciranju operacije

